DISPUTATIO  MEDICA 

INAUGURALIS 


DE 

EUBEOLA; 

QUAM, 

ANNUENTE  SUMMO  NUMINE, 

EX  AUCTORITATE  REVERENDI  ADMODUM  VIRI, 

D.  GEORGII  BAIHD,  SS.  T.  P. 

ACADEM1JE  EDINBURGENJE  PRJEFECT1  ,* 

NECNON 

AMPLISSIMI  SENATUS  ACADEMICI  CONSENSU,  ET 
NOBILISSIMAE  FACULTATIS  MEDICAS  DECRETO ; 

|Dco  <25ratm  Doctoris, 

SUMMISQUE  IN  MEDICINA  HONORIBUS  AC  PRIVILEGIIS 
RITE  ET  LEGITIME  CONSEQUENDIS; 

Eruditorum  examini  subjicit 

MATTHAEUS  W ALSII, 

HIBERNUS . 

I 

Kalendis  Augusti 3  hora  locoque  solitis. 


EDXNBURGX: 

CUAI  PRIVILEGIO,  APUD  D.  SCHAW  ET  FILIUM, 

MDCCCxyir. 


kiSRARY 


PATRT  SUO  OPTIMO 


OLI  VERO  WALSHj 


HAS  PAGINAS., 


STUDIORUM  SUORUM  PRIMITIAS^ 


SACRAVIT 


FILIUS, 


Digitized  by  the  Internet  Archive 
in  2020  with  funding  from 
Wellcome  Library 


https://archive.org/details/b31930852 


// 

DISPUTATIO  MEDICA 


IMAUGURALIS, 


DE 

RUBEOLA. 


N  o  n  spes  nova  luce  morbum  praepositum  col¬ 
lustrandi  me  impulit,  ut  hunc  pro  argumento 
seligerem:  Sed  statutis  almae  hujus  Acade¬ 
miae  obtemperaturus,  scilicet  unumquemque 
summos  in  medicina  honores  petentem,  dispu¬ 
tationem  medicam  auditorum  examini  sub¬ 
jecturum,  pauca  de  Rubeola  scribere  de¬ 
crevi. 

Quamquam  hic  morbus,  qui  nunc  per  totam 
Europam  tam  vulgaris  et  frequens  est  \  tamen 

scriptoribus  veteribus  penitus  ignotus  esse  vi- 
detu\\ 

Rhases,  Arabs  medicis  in  rebus  apprime 
doctus  primus  historiam  ejus,  nono  circiter 
seculo,  accurate  descripsit,  unde  in  Arabia 
ortum  fuisse  creditur. 

Hic  morbus  constat  ex  febre  ardentissima 
et  contagiosa,  singulis  fere  catarrhi  indiciis,  et 
cute  deinde  papulis  efflorescenti ;  quae  paucis 
diebus  in  squamulas  furfuri  similes  abeunt. 

Fere  quotannis  epidemice  grassatur ;  a  men¬ 
se  Januario  incipit,  nec  nisi  salstitio  aestivo 
jam  exacto,  conquiescit.  Tamen  hic  mor¬ 
bus  causa  admota,  nulla  anni  tempestate  non 
sevire  potest.  Infantes  huic  morbo  proclivio¬ 
res  sunt,  tamen  nulli  aetati  parcit,  neque  sexui, 
semel  autem  infestus,  postea  immunis  vivit ; 
at  alio  pacto  non  foetus  in  utero  excipitur. 

DEFINITIO. 

A  praeclaro  Cullsno,  Rubeola  ad  classem 
Pyrexiarum,  et  ordinem  Exanthematum,  re¬ 
fertur  ac  verbis  sequentibus  definitur. 

<c  Synocha  contagiosa  cum  sternutatione, 
c<  epiphora,  et  tussi  sicca  rauca»  Quarto  die 
“  vel  paulo  serius,  erumpunt  papulas  exiguae, 

«e  confertae,  vix  eminentes,  et  post  tres  dies 
«  in  squamulas  furfuraceas  minimas  abe» 
untes.” 

Genus  in  duas  species  divisit,  vulgarem 
nempe  et  variolodem.  Rubeolae  vulgaris  haud 
secus  ac  variolae  duae  cernuntur  varietates  ;  Sy¬ 
nodia  aliam.  Typhus  gravior  alteram  comita¬ 
tur. 

Speciem  variolodem  CuLLENusnon  quodipse 
viderat,  sed  auctore  suavagesio,  in  nosologia 
recensuit ;  et  multum  dubitaret  an  huic  generi 
recte  pertineret  necne.  Gregorius  noster 
longa  experientia  doctus,  declarat  se  nullum 
talis  morbi  exemplum  unquam  vidisse. 

HISTORIA  MORBI. 

Incerto  ex  contagione  accepta  die,  hic  mor¬ 
bus  prodire  incipit;  ut  Heberden  vult,  decimo 
vel  decimo  quarto  die.  Quas  vero  res  lege 
perpetua  vacat ;  et  nondum  vero  ratio  ulla 

praeposita  est  rem  per  experimenta  haud  fal¬ 
lacia  explorandi ;  et  experimenta  saepenume- 
ro  ad  hoc  propositum  facta,  satis,  superque 
demonstravere  sapientissimos  eatiam  homi¬ 
num  naturae  arcana  conjectando  rarissime  de¬ 
tegere. 

Male  vero  de  his  aut  similibus  conjecturis 
(me  judice)  medici  operam  dederint ;  quas 
natura  forsan  visibus  humanis  negaverit.  Ma¬ 
gis  e  re  sua  erit,  si  medici  ad  singulas  res 
factas  et  veras  de  hoc  morbo  investigandas 
semet  gnaviter  accinxerint. 

Huj  us  morbi  historia  in  tria  stadia  plerum¬ 
que  dividitur:  Primo ,  Eruptioni  antecedens; 
Secundo ,  Eruptionis  ipsius ;  Tertio ,  Desqua- 
mationis  stadium. 

Primo ,  Morbus  hic  incipit  per  notas  py- 
rexiae  solitas ;  nempe  rigores,  et  horores  irre¬ 
gulares,  anxietatem,  pulsus  debiles  :  quibus 
succedunt  calor  magnus,  pulsus  crebri  et 
duri,  vultus  ruber,  sitis  avida,  dolor  capitis, 
anorexia  et  vomitus.  Debilitas  generalis 
adest.  Vertigo  et  dolor  vel  ponderis  sensus 
transfontem  comitatur. 

Secundo  febris  die,  tussis  sicca  accidit,  etsi 
haud  raro  ab  morbi  initio  adfuerit,  cum  rauce¬ 
dine  peculiari,  gravitate  tum  capitis  tum  ocu¬ 
lorum,  sternutatione,  epiphora,  corysa ;  desi¬ 
derio  dormendi  vel  comate.  Die  tertio  haec 
omnia  ingravescunt;  plurimum  augetur  ca¬ 
lor  ;  pulsus  frequentiores,  validiores  et  durio¬ 
res  evadunt :  anhelat  aeger ;  saepe  suspirat ; 
sitis  plerumque  augetur;  anorexia,  nausea,  et 
vomitus  nunc  vel  primum  accedunt  vel  si  an¬ 
tea  adfuerint,  nunc  graviores  urgent.  Dolores 
quoque  diversarum  partium  praesertim  pecto¬ 
ris,  capitis,  dorsi  et  lumborum  adsunt.  In¬ 
calescunt  omnia  membra,  aret  cutis,  frequen¬ 
tius  et  validius  pulsant  arteriae.  Oculi  impa¬ 
tientes  lucis  rubent  et  illachrimant :  humor 
acer  e  naribus  stillat  et  fauces  exasperat,  ster¬ 
nutationem  molestissimam  ciens,  partesque 
supra  quas  effluit  erodens. 

Aliquando  palpebrae  eousque  tument,  ut 
aegrotus  pene  obcsecetur.  Inter  Haec  sanguis 
e  naribus  frequenter  erumpit,  et  si  mulier 
adultae  retatis  laborat,  menstrua  uberius  solito 

secernuntur;  qui  fluxus  plerumque  omnia 
mala  lenit,  et  haud  parum  levaminis  adfert. 

Fauces  aliquando  ita  inflammantur  ut  de¬ 
glutitio  dolentissima  sit.  Salivae  secretio  mul¬ 
tum  augetur.  Alvus  est  modo  adstricta  modo 
soluta  plerumque  fluit  infantibus  maximeque 
jam  dentientibus,  dejecta  sorde  viride  et  cor¬ 
rupta. 

Secundo ,  Quarto  die  modo  citius  modo  se¬ 
rius  eruptio  hujus  morbi  efflorescit ;  febre  in- 
terim  multum  increscenti,  facie  tumida  facta, 
omnibusque  signis  gravioribus.  Primo  fron¬ 
tem  vel  imam  menti  partem,  et  inde  sensim 
faciem  pene  universam,  maculis  rubris  mini¬ 
mis  discretis,  pulicum  morsus  referentibus  oc¬ 
cupat.  Postea  ubique  magnitudine  augentur, 
et  sine  forma  propria  coalescunt ;  nisi  digito 
admota,  cuti  superiminere  non  percipiuntur. 
Deinde  pauiatim  eruptio  collum,  pectus,  trun¬ 
cum  et  extrema  corporis  pervadit.  Vultui 
papillas  crebriores,  rubor  staturior,  et  aspredo 
evidentior,  quam  aliis  partibus  contingunt. 

TertiOy  Biduum,  parum  mutatum  perstat 

cutis  eruptio ;  tertio  autem  die  maculas  vultui 
inspersae  fuscari  incipiunt ;  nec  multo  postea  m 
squamas  furfuris  similes  versae  abeunt.  Sedsem- 
per  hanc  legem  sequuntur  ut  quae  citius  ru¬ 
buerit,  eadem  quoque  citius  squamas  exhibet. 

Hoc  autem  tempore  fluxus  urinae  aliquando 
accidit,  sed  crebrius  sudore  fausta,  vel  diarrhea, 
vel  alia  evacuatione  simili,  terminatur*  Cibi 
fastidium  et  vomitus  unice  cute  jam  papulis 
rubenti  consopiuntur.  Raro  sane  vomitus  his 
accedentibus  superest  adeo  ut  Sydenhamus 
dixerit  “  se  vomitum  post  eruptionem  nun- 
M  quam  observasse.” 

Haec  sunt  solita  Rubeolae  indicia  ;  hic  cur¬ 
sus  qui  vulgo  sequitur ;  sed  in  quibusdam 
hominibus,  et  variis  temporibus,  visa  est  iter 
huic  admodum  diversum  tenere.  Tussis  per 
quindecim,  vel  viginti  dies  ante  primum  mor¬ 
bi  stadium  in  infantibus  aliquando  vexat,  et 
in  iis  Rubeola  multo  gravior,  quam  in  adultis. 
Si  tempore  dentitionis  infantes  hic  morbus  oc¬ 
cupat,  convulsiones  haud  raro  producuntur; 
Die  quarto  papulae  subrubrae  uvulam,  et 

velum  penduli  palati  obducentes  apparent. 
Quo  graviora  sunt  symptomata  antecedentia, 
eo  pejor  morbus.  Puerum  quinquennem  vi» 
dit  Heberden,  qui  tertio  morbi  die  lethargicus 
factus,  et  die  postero  extinctus  est.  In  aliis 
tertio  die  non  tantum  morbi  notae,  quae  in 
cute  apparent,  sed  etiam  fere  omnia  ejus  sig¬ 
na  decesserunt: 

Quinto  morbi  die,  modo  tussis  mitior  evadit, 
modo  tussis  et  febris  admodum  urgent ;  quo 
magis  hoc  die  pallent  Rubeolae  notae,  eo  me¬ 
lius  valet  morbillosus. 

Sexto  die  fere  omnes  e  hoc  morbo  evadunt 
nisi  ii,  qui  hoc  tempore  febre  graviori  tor¬ 
quentur,  donec  extincti  sunt.  Nonnulli  hoc 
tempore  pulmonem  tam  afflictum  habent,  ut 
tusse  fatigati  demum  in  tabem  incidunt. 
Glandularum  tumores  et  alia  strumae  signa 
Rubeolam  interdum  secuti  sunt ;  in  iis  praeser¬ 
tim  quibus  labes  heriditaria  inest.  Multis, 
post  desquamationem  tussis  violentia  redit, 
cujus  irritatione  lateris  dolor,  &c.  inducuntur, 
et  paroxysmi,  ut  in  febre  hectica,  succedunt 

quas  haud  raro  effusionibus  in  thoracem,  vel 
phthysi  pulmonali,  vel  haemoptysi  terminant. 
Ophthalmia  saepissime  hujus  morbi  sequela 
ingrata  est. 

Rubeola,  ut  alia  exanthemata,  contagionem 
specificam  agnoscit,  et  tantum  in  cujusvis  vita 
semel  occurrit ;  tamen  multi  se  hunc  morbum 
in  eodem  homine  recurrere  vidisse  affirmant. 
Tamen  hoc  loco,  haud  ineptum  sit  notare, 
hujus  morbi  speciem  spuriam  alquando  epi¬ 
demicam  esse ;  quae  corpora  morbo  iterum 
opportuna  relinquit.  Quam  rem  quoque  ob¬ 
servavit  *  Willan,  qui  dicit  Rubeolam  sine 
catarrha  formam  morbi  mitem  esse  videri,  quae 
minime  opportunitatem  morbi  summoveat. 
Duo  ex  liberis  suis  in  Rubeolam  hujusmodi 
iterum  incidere,  et  postea  alios  casus  invenit, 
in  quibus  eruptio  sine  febre  et  catarrha  abivit, 
et  die  nono  cum  cohorte  solita  malorum  redi¬ 
vit  ;  quae  forma,  (me  judicante)  morbi  multo 
frequentius  sit. 


•  Vide  on  Cutaneous  Diseases, 

DE  CAUSIS. 

Rubeola  inter  morbos  est,  qui  contagionem 
quamdam  specificam  agnoscant.  Quomodo 
autem  agit,  aut  quid  qualisve  sit  adhuc  in  ca¬ 
ligine  versat.  Nihil  in  medicina  certius  ha¬ 
bemus  quam  quod  Rubeola,  haud  secus  ac 
pauci  alii  morbi  semel  tantum  in  decursu  vitae 
aliquem  afficiat ;  sed  cur  haec  humani  corporis 
dispositio  ad  contagionem  recipiendam  a  mor¬ 
bi  actione  prorsus  absumatur,  adhuc  subju- 
dice  lis  est  nunquam  forsan  componenda.  Ir¬ 
ritabilitas  infantilis,  Rubeolae  causa  praedispo- 
nens  esse  videtur,  qua  de  causa  juniores  quam 
seniores  huic  morbo  magis  obnoxii  sunt. 

SECTIO  CADAVERIS. 

In  cadeveribus  eorum,  quos  abstulit  Ru¬ 
beola,  perscrutandis,  nihil  fere  offendimus, 
quod  non  facile  ex  solitis  inflammationis  effec¬ 
tibus,  accidere  queat.  Pulmo  semper  inflam¬ 
mationis  vestigia  exhibet ;  item  iis,  quos  ene¬ 
cuit  morbus,  praesertim  struma  imbutis  aut 
aliter  phthisi  pronis,  animae  fistulae  tuberculis 

infarciri  compertae  sunt ;  iisque  modo  duris, 
modo  exulceratis.  Ob  eandam  rationem  glan¬ 
des  mesentericas,  duriores  et  grandiores  quam 
ex  consuetudine  inveniuntur.  Postremo* 
nosse  juvabit  pene  omnes  membranas,  quae 
mucosae  nominantur,  praecipue  membranam 
intestinorum  internam  nonnunquam  inflamma¬ 
tionem  incitatam  subiisse  comperiri.  Secun¬ 
dum  Doctorem  Vatsonium  Rubeola  praesertim 
typhoidea  viscus  quodlibet  internum,  gangre¬ 
na  vel  sphacelo  afficit.  Gangrena,  frequenter 
in  parte  aliqua  intestinorum  invenitur,  cum 
aeger  longa  et  putrida  diarrhea  laborasset. 

PROGNOSIS. 

De  eventu  futuro  judicari  poterit,  febris 
comitantis  natura  perspecta.  Febris  vehe¬ 
mens,  calor  multum  auctus,  pulsus  arteriarum 
durissimi  ac  validissimi,  tussis  frequens  moles¬ 
tissima,  spiritus  perpetuo  difficilis  ;  omnia, 
eruptione  facta,  graviora  signa,  diarrhea  diu 
urgens,  raucedo,  faciei  intumescentia,  papu¬ 
lae  tardius  erumpentes,  plus  solito  confluentes. 

nigrescentes  vel  subito  recedentes ;  haec  omnia 
mala  sunt.  Sin  autem  morbus  solitum  servet 
cursum,  levior  febris  omniaque  post  eruptio¬ 
nem  mitescant  signa,  pectoris  vel  lateris  do¬ 
lor  nullus  ;  tussis  cum  expectoratione  copio¬ 
sa  ;  respiratio  libera;  cutis  humida,  plerum¬ 
que  per  totum  corpus  sudor  lenis,  aut  urinae 
profluvium  omnia  omina  fausta  videntur. 

DIAGNOSIS. 

Rubeolae  initio  morbi,  multa  symptomata 
sunt,  aliis  morbis  communia  ;  qua  de  causa  ab 
aliis  ante  eruptionem  haud  extemplo  distin¬ 
guenda  est.  Quatuor  sunt  morbi,  qui  Ru¬ 
beolae  similitudinem  habent,  scilicet ;  Variola, 
Scarlatina,  Roseola,  et  fortasse  Varicella. 

Inter  eos  diagnosin  paucis  reddam. 

Variola.  Rubor  oculorum,  lachrymatio, 
humor  acris  e  naribus  stillans,  sternutatio, 
tussis  sicca  et  peculiariter  rauca,  caeteraque 
catarrhi  signa,  quibus  nunquam  caret  Rubeo- 
la,  desunt  variolae  ;  hac  tortus,  longe  vehe¬ 
mentius  evomit,  et  dolore  circa  ventriculum 

manu  prementi  intento  vexatur ;  illi  cutis 
quarto  morbi  die  vel  paulo  serius  efflorescit ; 
et  biduo  vel  triduo  in  squamas  abit  ;  huic  con¬ 
tra  tertio  die  efflorescit,  et  octo  diebus  exactis 
papulae  suppurant,  et  plerumque  cicatrices  vel 
foveolas  in  cute  relinquint.  Post  efflorescen¬ 
dam  in  Variola,  symptomata  levantur;  in  hoc 
morbi  stadio  morbillorum  saepius  aggravan¬ 
tur. 

Scarlatina.  Tumor  et  rubor  palpebrarum, 
oculi  madidi  et  illacryniantes,  aliae  que  catarrhi 
notae,  Scarlatinae  semper  desunt,  angina,  vero 
Rubeolae ;  illi  die  secundo  vultus  et  brachia 
efflorescunt ;  huic  vix  ante  diem  tertium ;  men¬ 
tum  et  pectus,  et  quarto  quintove  brachia  et 
inanus  rubere  incipiunt.  Scarlatinae  implici¬ 
tis,  maculae  rubriores,  latiores  nunquam  emi¬ 
nentes  sunt  et  ubique  pene  aequaliter  corpori 
diffusae.  Contra  Rubeolae  eruptio,  incipit  per 
maculas  raras,  rubras,  quae  et  numero  et  ru¬ 
bore  augentur,  et  tactu  elevate  comperiun¬ 
tur. 

Roseola,  Papularum  cum  catarrhi  affec- 

tionibus  absentia,  Roseolam  a  Rubeola  satie 
distingueret ;  illi  eruptio  plerumque  sympto¬ 
matica  semper  non  contagiosa  est;  huic  res 
aliter  se  habent. 

Varicella.  Qui  Varicella  impliti  sunt,  dis- 
tillatione,  voce  rauca,  &c.  eruptione  die  quar¬ 
to  apparente,  carent.  Postremo  in  Varicella 
febris  aut  lenis  aut  nulla  est,  dum  papulae,  in 
pustulas  aquoso  humore  plenas,  convertun¬ 
tur. 


RATIO  MEDENDI. 

Rubeola  specie  vulgari  instructa,  scilicet 
notis  acerbioribus  vacua,  vix  medici  attentio¬ 
nem  requirat.  Quod  si  res  aliter  se  habent, 
et  quum  cor  et  arteriae  concitantur,  et  corpus 
ad  inflammationes  partium  interiarum  propen¬ 
det,  tum  c<  Consulto  et  mature  facto  opus  est.” 
Duplice  consilio  curatio  hujus  morbi  contine¬ 
tur,  nimirum.  1  mo,  Diathesin  phlogisticam 
afhovere.  2 do,  Symptomata  graviora  levare. 

Vitanda  sunt  omnia  quae  irritant,  vel  stimu¬ 
lant,  unde  regimen  antiphlogisticum  imprimis 

stricte  indicatur.  Inter  initia  igitur  alvum 
medicamentis  purgantibus  lenioribus  solici* 
tare  permagni  intererit.  Cathartica,  remedia 
sunt,  quae  in  omni  morbo  inflammatorio,  hu¬ 
morem  tenuem  e  vasis  eliciendo,  prosunt ;  et 
sic  in  Rubeola  non  minus  quam  in  aliis,  me¬ 
dico  spem  maximam  praebent.  Praeterea,  alio 
et  haud  obscuro  modo  profuerunt ;  stimulum 
tollendo  quod  faeces  induratae,  toti  corpori 
semper  addunt.  Optima  ad  hoc  consilium 
sales  medii  sunt,  qui  non  solum  intestina 
satis  vacuefaciunt,  sed  et  etiam  corpus  grate 
refrigerant,  et  vim  cordis  et  arteriarum  sedant. 
Vomitum  quoque  semel  aut  bis  fortasse,  si 
nausea  urget,  movere  plerumque  juvabit.  Die- 
ta  tenuis  et  vegetabilis  potius  quam  animalis  £ 
et  potiones  blande  diluentes  et  acidulae  ad  libi¬ 
tum  porrigerentur.  Calor  nimius  semper  et 
uniforme  nocebit,  et  etiam  frigor  eundem 
effectum  habebit ;  hic  symptomata  catarrhalia 
auget  et  saepe  eruptionem  versus  pulmonem  re¬ 
pellit  ;  ille  cor  et  arterias  plurimum  stimulat, 
unde  febris  gravior  aegrum  torquet.  Postremo 

haud  silentio  preteriundum  est,  frigus  non  adeo 
periculosum  a  medicis  hodiernis  existimari  in 
Rubeola  tractanda,  ut  veteribus  videbatur. 
Cei,  Currie  primus  fuit,  qui  fortuito  affusio¬ 
nem  frigidam  quater  in  Rubeola  adhibuerit, 
et  semper  cum  felicissimo  exitu. 

Preteria  pericula  a  *  Doctore  Gregorio,  in 
Edinensi,  et  Georgio  Magrath,  inter  capti» 
vos  in  Nosocomio  de  Mill  apud  Plymouth, 
facta,  hanc  methodum  medendi,  utpote  salu¬ 
tiferam  et  tutissimam,  confirmant,  probant- 

que. 

Affusio  frigida,  more  Doctoris  Currie,  adhi¬ 
beatur  quam  primum  calor  animalis  longe 
supra  modum  surget,  et  repetenda  pro ,  re 
nata.  Aquae  frigidas  affusio  tunc  adhibita 
arteriarum  celeritatem  morbidam  languidi¬ 
orem  efficit,  cutem  laxat,  sitis  sensum  ingra¬ 
tum  sublevat,  nauseam  sedat,  somnum  indu¬ 
cit ;  aegrum  plerumque  gratissime  afficit,  et 
tandem  febrem  saepissime  omnino  tollit. 


*  Audi  Praelectiones. 

Si  in  stadio  eruptionis  affusio  frigida  adhi¬ 
beatur,  haec  multominus  rubra  et  evidens  fit, 
nihilomimnus  inflammationem  nullam  partis 
internae,  eatiamsi  regimine  frigido  multum 
repulsa,  unquam  movebat;  igitur  tuta  et  effi¬ 
cax  in  Rubeola  esse  reperta  est. 

Cubiculum  aegri  temperei  aequabilis  esse 
oportet,  lectusque  quo  decumbet  multis  stra¬ 
gulis  non  onerari.  v 

Si  notae  pulmonis  inflammati  aut  cafarrhi 
acerbiores  opprimant,  quam  celerime  sangui¬ 
nem,  icta  vena,  mittere,  auxilio  valentissimo 
est.  Quodsi  dolore  pectoris  et  spiritu  diffi¬ 
cili  minus  urgentibus  emplastra  vesicatoria 
plerumque  responderint. 

Si  aeger  graviter  deliret,  et  impetus  sangui¬ 
nis  caput  versus  magnus  est,  vasa  capitis  cu- 
curbitala  vel  hirudinibus  impositis  deplenda 
sunt. 

Quineatiam  hirudinibus  utendum,  quoties 
aetas  tenera  aliave  causa  venas  brachii  depleri 
parum  sinat. 

Ad  tussem  consopiendam  caeteraque  ca- 

tarrhi  signa  mitiganda,  inhalentur  vapores 
aquas  tepidas;  atque  adhibeantur  demulcen¬ 
tia  oleosa  et  mucilaginosa  ad  fauces  internas 
illinendas,  nec  tamen  tanta  copia  ut  ventricu¬ 
lum  nimis  onerent. 

Si  tussis  sine  levamine  post  desquamatio- 
nem  continuat,  opiata  cum  beneficio  insigni 
praescriberentur.  Sed  nequaquam  morbillosis 
donec  perstet  febris  inflammatoria,  dare  licet. 
Si  os  et  fauces  interiores  exulcerentur,  gar- 
garismata  necessaria  erunt. 

Si  oculi  multum  inhamentur  lux  arcenda 
est,  et  miti  collyrio  astringenti,  sicut  solu¬ 
tione  acetitis  plumbi  vel  zinci  saepe  laventur. 
Si  alvus  profluat,  finita  Rubeola,  non  protinus 
auxilium  medici  requirit,  sed  si  acrior  et  diu¬ 
tina  sit  et  cor  et  arteriae  concitantur,  san¬ 
guinem  mittere  prodiret,  ut  proposuit  Syden- 
jiam  strenuissimeque  clarus  Gregorius  sua¬ 
det. 

Corporibus  absumptorum  incissis  (ut  supra 
dixi),  membrana  interna  intestini  totius  gan¬ 
grenae  praegressae  notas  persaepe  exhibuit ; 

quibus  et  omnibus  equidem  morbi  ipsius  sig¬ 
nis  perspectis,  manifestum  est  inflammatio¬ 
nem  ejus  membranae  alvum  fundere  ;  ideo- 
que  optime  fluxi  occurri,  sanguine  misso,  et 
emplastro  vesicatorio  imposito. 

De  remediis  in  Rubeola  cum  Typho  ido¬ 
neis,  non  nobis  in  aprico  est. 

Prudentis  medici  est,  ad  signa  morbi  instan¬ 
tia  semper  respicere,  hisque  beneperspectis, 
pro  re  nata,  conditioni  aegri  remedia  aptare. 


FINIS. 

